— Мы добра ведаем, што электраэнергія – патрэба кожнага дня, без якога камфортнае жыццё проста немагчыма. З упэўненасцю магу канстатаваць, што і сіл, і сродкаў на сучасным этапе дастаткова для таго, каб выканаць усе пастаўленыя дзяржавай задачы, – гаворыць Васіль Анішчук. — Рэгулярна праводзяцца мадэрнізацыя і абнаўленне матэрыяльна-тэхнічнай базы, закуп вытворчага аўтатранспарту, навучанне персаналу, павышаецца узровень заработнай платы на прадпрыемстве. Ад усёй душы хочацца павіншаваць увесь калектыў з прафесійным святам, падзякаваць людзям за працу, адданасць і высокую дысцыплінаванасць, пажадаць міру, спакою і дабрабыту ў сем’ях.